Document ID: 32000D0704

Απόφαση της Επιτροπής
της 3ης Νοεμβρίου 2000
σχετικά με τη χρηματοδοτική ενίσχυση της Κοινότητας για τη λειτουργία ορισμένων κοινοτικών εργαστηρίων αναφοράς στον κτηνιατρικό υγειονομικό τομέα (υπολείμματα)
[κοινοποιηθείσα υπό τον αριθμό Ε(2000) 3163]
(Τα κείμενα στη γερμανική, γαλλική, ιταλική και ολλανδική γλώσσα είναι τα μόνα αυθεντικά)
(2000/704/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από τον κανονισμό (ΕΚ) αριθ. 1258/1999(2), και ιδίως το άρθρο 28 παράγραφος 2,
Εκτιμώντας τα ακόλουθα:
(1) Θα πρέπει να καταβληθεί κοινοτική χρηματοδοτική ενίσχυση στα κοινοτικά εργαστήρια αναφοράς τα οποία ορίστηκαν από την Κοινότητα για να την υποβοηθούν στην εκτέλεση των αρμοδιοτήτων και των καθηκόντων που αναφέρονται στην οδηγία 96/23/ΕΚ του Συμβουλίου, της 29ης Απριλίου 1996, περί της λήψης μέτρων ελέγου για ορισμένες ουσίες και τα υπολείμματά τους σε ζώντα ζώα και στα προϊόντα τους(3).
(2) Η κοινοτική συνδρομή πρέπει να εξαρτάται από την άσκηση των εν λόγω αρμοδιοτήτων και καθηκόντων από το οικείο εργαστήριο.
(3) Για δημοσιονομικούς λόγους, η κοινοτική συνδρομή πρέπει να χορηγείται για περίοδο ενός έτους.
(4) Για σκοπούς δημοσιονομικού ελέγχου θα εφαρμοστούν τα άρθρα 8 και 9 του κανονισμού (ΕΚ) αριθ. 1258/1999.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η Κοινότητα χορηγεί χρηματοδοτική συνδρομή στις Κάτω Χώρες για τις αρμοδιότητες και τα καθήκοντα που αναφέρονται στο παράρτημα V κεφάλαιο 2 της οδηγίας 96/23/ΕΚ, που πρέπει να εκτελέσει το Rijksinstituut voor de Volksgezondheid en Milieuhygiëne, Bilthoven, Κάτω Χώρες, για την ανίχνευση υπολειμμάτων ορισμένων ουσιών.
2. Η κοινοτική χρηματοδοτική συνδρομή ανέρχεται σε 400000 ευρώ κατ' ανώτατο όριο, για την περίοδο από 1ης Ιουλίου 2000 έως 30 Ιουνίου 2001.
Άρθρο 2
1. Η Κοινότητα χορηγεί χρηματοδοτική συνδρομή στη Γαλλία για τις αρμοδιότητες και τα καθήκοντα που αναφέρονται στο παράρτημα V κεφάλαιο 2 της οδηγίας 96/23/ΕΚ που πρέπει να εκτελέσει το Laboratoire des medicaments veterinaires, Fougeres, Γαλλία, για την ανίχνευση υπολειμμάτων ορισμένων ουσιών.
2. Η κοινοτική χρηματοδοτική συνδρομή ανέρχεται σε 400000 ευρώ κατ' ανώτατο όριο, για την περίοδο από 1ης Ιουλίου 2000 έως 30 Ιουνίου 2001.
Άρθρο 3
1. Η Κοινότητα χορηγεί χρηματοδοτική ενίσχυση στη Γερμανία για τις αρμοδιότητες και τα καθήκοντα που αναφέρονται στο παράρτημα V κεφάλαιο 2 της οδηγίας 96/23/ΕΚ, που πρέπει να εκτελέσει το Bundesinstitut für gesundheitlichen Verbraucherschutz und Veterinärmedizin (πρώην Institut für Veterinärmedizin), Βερολίνο, Γερμανία, για την ανίχνευση υπολειμμάτων ορισμένων ουσιών.
2. Η κοινοτική χρηματοδοτική συνδρομή ανέρχεται σε 400000 ευρώ κατ' ανώτατο όριο, για την περίοδο από 1ης Ιουλίου 2000 έως 30 Ιουνίου 2001.
Άρθρο 4
1. Η Κοινότητα χορηγεί χρηματοδοτική συνδρομή στην Ιταλία για τις αρμοδιότητες και τα καθήκοντα που αναφέρονται στο παράρτημα V κεφάλαιο 2 της οδηγίας 96/23/ΕΚ, που πρέπει να εκτελέσει το Istituto Superiore di Sanitá, Ρώμη, Ιταλία, για την ανίχνευση υπολειμμάτων ορισμένων ουσιών.
2. Η κοινοτική χρηματοδοτική συνδρομή ανέρχεται σε 400000 ευρώ κατ' ανώτατο όριο, για την περίοδο από 1ης Αυγούστου 1999 έως 30 Ιουλίου 2000.
Άρθρο 5
Η κοινοτική χρηματοδοτική συνδρομή καταβάλλεται ως εξής:
α) επιτρέπεται πληρωμή προκαταβολής 70 % του συνολικού ποσού κατόπιν αιτήσεως του δικαιούχου κράτους μέλους·
β) το εναπομένον ποσό καταβάλλεται κατόπιν προσκομίσεως, εκ μέρους του δικαιούχου κράτους μέλους, των δικαιολογητικών και της τεχνικής εκθέσεως, η οποία πρέπει να πραγματοποιηθεί το αργότερο τρεις μήνες μετά το τέλος της περιόδου για την οποία έχει χορηγηθεί χρηματοδοτική συνδρομή.
Άρθρο 6
Τα άρθρα 8 και 9 του κανονισμού (ΕΚ) αριθ. 1258/1999 εφαρμόζονται τηρουμένων των αναλογιών.
Άρθρο 7
Η παρούσα απόφαση απευθύνεται στην Ομοσπονδιακή Δημοκρατία της Γερμανίας, στη Γαλλική Δημοκρατία, στην Ιταλική Δημοκρατία και στο Βασίλειο των Κάτω Χωρών.
Βρυξέλλες, 3 Νοεμβρίου 2000.

Labels: 17
5
20
7
0
18